Több mint tizenhat éven keresztül terrorizálta szomszédait egy párkányi nő azzal, hogy házából Placido Domingo egyik áriáját üvöltette folyamatosan reggel hattól este tíz óráig. Most a Parameter azt írja, letartóztatta a rendőrség a ház tulajdonosnőjét, mert nem tartotta tiszteltben a Legfelsőbb Bíróság döntését, amelyben elrendelték a zene leállítását.

A tájékoztatás szerint az ingatlan tulajdonosát kihallgatásra rendelték be, majd életveszélyes fenyegetés miatt letartóztatták. Indítványozták a vizsgálati fogságba helyezését is. A bíróság dönt arról, hogy a zenélő ház tulajdonosát szabadon engedik-e.

A párlányi zenélő ház történetével korábban mi is foglalkoztunk már. A párkányi nő azért kezdett Verdi Traviátájának bömböltetésébe még a kétezres évek elején, mert idegesítették a szomszédai.